|  |  |  |  |  |  |
| --- | --- | --- | --- | --- | --- |
| **Analiza de impact în procesul de fundamentare**  **a proiectului de hotărâre de Guvern cu privire la**  stabilirea conţinutului de acizi graşi trans în produsele alimentare | | | | | |
| **Titlul analizei impactului** (poate conţine titlul propunerii de act normativ): | Proiectul hotărârii Guvernului cu privire la Guvern cu privire la stabilirea conţinutului de acizi graşi trans în produsele alimentare, a fost elaborat de grupul de lucru din cadrul Agenției Naționale pentru Sănătate Publică | | | | |
| **Data:** | 27.07.2022 | | | | |
| **Autoritatea administraţiei publice (autor):** | Ministerul Sănătăţii  Agenția Națională pentru Sănătate Publică | | | | |
| **Subdiviziunea:** | Direcţia politici în domeniul sănătății publice și urgențe în sănătatea publică | | | | |
| **Persoana responsabilă şi datele de contact:** | Daniela Demișcan, MS, tel. 0(22)268866,  Stela Bradu, Agenția Națională pentru Sănătate Publică, tel 0(22)574548, e-mail- stela.bradu@ansp.gov.md | | | | |
| **Compartimentele analizei impactului** | | | | | |
| **1. Definirea problemei** | | | | | |
| **a) Determinați clar şi concis problema şi/sau problemele care urmează să fie soluţionate** | | | | |  |
| Consumul în exces de grăsimi trans este o adevărată amenințare pentru sănătatea populației, inclusiv pentru generația tânără, fiind una dintre cauzele apariției bolilor netransmisibile, precum bolile cardiovasculare și diabetul.  În prezent, în Moldova se consumă de zece ori mai multe grăsimi trans față de limita zilnică recomandată de OMS. Acest fapt determină creșterea numărului de cazuri de boli cardiovasculare și a obezității, ceea ce în contextul pandemiei COVID-19, sporește considerabil riscul unor complicații severe. | | | | | |
| **b) Descrieți problema, persoanele/entităţile afectate și cele care contribuie la apariția problemei, cu justificarea necesității schimbării situaţiei curente şi viitoare, în baza dovezilor şi datelor colectate și examinate** | | | | |  |
| Problema care a impus elaborarea acestei hotărâri de Guvern este riscul introducerii pe piața internă a produselor alimentare nesigure și periculoase, care ar cauza punerea în pericol a sănătății consumatorului și a sănătăţii publice.  Prezentul proiect are drept obiectiv asigurarea protecției sănătății populației, prevenirea și controlul bolilor non transmisibile, în deosebi a celor cardiace.  Bolile netransmisibile reprezintă o problemă de sănătate publică în Republica Moldova și sunt principala cauză de mortalitate. Unul dintre factorii de risc principali ale acestor boli este nutriția. Nutriția irațională condiționează circa ⅓ dintre cazurile de deces provocate de bolile cardiovasculare și circa ¼ dintre cazurile de deces prin cancer.  Stabilirea unei limite legale pentru acizii grași trans industriali în produsele alimentare pare a fi măsura cea mai eficientă pentru sănătatea publică, protecția consumatorilor și compatibilitatea cu piața internă. Aportul de acizi grași trans ar trebui să fie cât mai mic posibil în contextul unei diete adecvate din punct de vedere nutrițional.  Organizația Mondială a Sănătății a recomandat eliminarea acizilor grași trans produși pe cale industrială din alimentele consumate la nivel mondial.  Acizii grași trans sunt substanțe care nu sunt vitamine și minerale și care au fost identificate ca având efecte dăunătoare asupra sănătății. Grăsimile trans sau grăsimile artificiale sunt obținute prin adăugarea chimică a hidrogenului în grăsimile naturale. Aceste grăsimi se folosesc în produsele de patiserie și cofetărie (napolitane, biscuiți, prăjituri, torturi, bomboane etc.), semipreparate congelate, produsele fast-food și snack-urile (chifle și plăcinte dulci ori sărate din comerț, hamburgeri, kebab, pizza, cartofi pai etc.).  În Republica Moldova, bolile cardiovasculare au o rată a mortalității aproape dublă față de media europeană, iar până la o jumătate din populația adultă a țării are tensiune arterială crescută, fără diferențe între sexe. Totodată, fiecare a doua persoană 56% din populația cu vârsta de peste 18 ani este supraponderală și din aceasta – 23% este obeză.  Acizii grași trans cresc riscul atacului de cord, al accidentului vascular cerebral, precum si al diabetului de tip 2, riscul apariției cărora crește odată cu consumul alimentelor ce conțin acizi grași trans. De asemenea, aceste grăsimi nocive sunt legate de marcherii inflamatori, mai ales în cazul persoanelor cu exces de kilograme.  Estimările arată, că înlocuirea grăsimilor trans cu uleiuri sănătoase ar putea salva peste 10 milioane de oameni în 25 de ani de la eliminarea lor.  În Statele Unite s-a apreciat ca aproximativ 20.000 de decese anuale au la origine boli de inima În apariția cărora consumul de acizi grași trans a jucat un rol esențial. În Danemarca, unul din primele state care a luat masuri în ceea ce privește limitarea acizilor trans, se aprecia în anul 2001 ca aproximativ 50 000 de cetățeni aveau un risc crescut de boala cardio-vasculara, exclusiv datorită consumului crescut de acizi grași trans, iar după implementarea prevederilor, scăderea mortalităţii constatată de 4% a fost înregistrată. Încă și mai mult, acizii grași trans trec în laptele matern și sunt consumați de sugar, cu efecte necunoscute pe termen lung.  Consumul de grăsimi trans crește nivelul testosteronului în sânge la femei. Potrivit studiului A*portul de acizi grași și riscul de infertilitate ovulatoare,* publicat în anul 2007, în The American Journal Of Clinical Nutrition, consumul constant de grăsimi trans duce la infertilitate ovulatorie.  Acesta afectează perioada de sarcină, creștere riscul de naștere prematură, avort ori naștere a unui copil mort. La nivel global numărul femeilor infertile crește de la an la an, în anul 2016 procentul de infertilitate a ajuns la 25 – 35%. În Republica Moldova nu avem o statistică a infertilității feminine, în Romania însă, această statistică are valorile, 30% dintre femeile de peste 35 de ani sunt infertile, procentul ajungând la 50% în cazul femeilor cu vârsta de peste 40 de ani.  [Într-o serie de cercetări](https://prosanatate.md/cum-influenteaza-consumul-de-grasimi-trans-sanatatea-femeilor/2002;94:606%E2%80%93616) de la începutul anilor 2000, se arată absolut evident că consumul de grăsimi trans este asociat cu creșterea nivelului de DHEA-S, un hormon sintetizat dintr-un precursor de colesterol și metabolizat într-un androgen mai activ, de tipul testosteron, care este incriminat de creșterea riscului de cancer mamar în postmenopauză.  În perioada iunie-august 2016, cu suportul Organizației Mondiale a Sănătății și a Agenției Elveţiene pentru Dezvoltare și Cooperare, în municipiul Chișinău a fost realizat Studiul privind mediul alimentar urban, rezultatele fiind publicate de către OMS în anul 2018. Rezultatele studiului au arătat, că cantitățile mari de grăsimi trans stabilite în gustările vândute în piață, stradă sau în supermarket denotă, că uleiurile parțial hidrogenate ce conțin grăsimi trans sunt utilizate pe larg la prepararea și fabricarea produselor alimentare. Studiile au descoperit că unele bucate pot conține toată sau aproape toată cantitatea din aportul zilnic recomandat de grăsimi trans într-o singură porție. În produsele alimentare din supermarketuri, conținutul mediu de grăsimi trans pe porție a fost cel mai ridicat în napolitane (2,55 g), produse de patiserie sărate (0,99 g) și prăjituri (0,96 g), corespunzând cu 114,8%, 44,7% și, respectiv, 43,2% din cantitatea maximă recomandată zilnic.  În Republica Moldova se consumă de 10 ori mai multe grăsimi trans, față de limita zilnică recomandată de OMS. Acest fapt determină creșterea numărului de cazuri de boli cardiovasculare și a obezității, ceea ce în contextul pandemiei COVID-19, sporește considerabil riscul unor complicații severe.  Experții estimează, că pentru 1% de energie acumulat din alimentele ce conțin grăsimi trans riscul apariției bolilor cardiovasculare crește cu 12 – 13%. Alimentele bogate în grăsimi trans sunt calorice și conțin o cantitate mare de zahăr, care este un motiv serios pentru creșterea în greutate și pentru dezvoltarea diabetului zaharat de tip 2. Numeroase date arată că acizii grași trans influențează pancreasul endocrin și alterează eliberarea de insulină.  Potrivit recomandărilor OMS, ponderea grăsimilor trans trebuie să fie mai mică de 1% din consumul total de energie (pentru un adult care consumă 2 000 kcal/zi), adică mai puțin de 2,2 grame pe zi de grăsimi trans. Asta ar însemna stabilirea limitei de consum de grăsimi trans până la limita maximă de 2 grame din 100 grame de grăsimi sau uleiuri în produsele alimentare destinat consumului zilnic.  Aprobarea actului normativ național armonizat cu rigorile UE va contribui la asigurarea unui nivel înalt de protecţie a sănătăţii populaţiei și protecției consumatorilor. | | | | | |
| **c) Expuneți clar cauzele care au dus la apariţia problemei** | | | | |  |
| Cauzele care au dus la apariţia problemei sunt:  1. Lipsa cadrului legislativ naţional;  2. Stabilirea limitelor în conformitate cu cerințele pieții UE;  3. Punerea în pericol a sănătății consumatorilor;  4. Produse plasate pe piața locală de o calitate îndoielnică. | | | | | |
| **d) Descrieți cum a evoluat problema şi cum va evolua fără o intervenție** | | | | |  |
| Consumul regulat de grăsimi artificiale trans a fost asociat cu o creștere de 34% a numărului de decese generale, 28% dintre acestea, fiind cauzate de boli de inimă, dar a crescut și cu 21% riscul de dezvoltare a unei afecțiuni cardiace.  În Republica Moldova se consumă de 10 ori mai multe grăsimi trans, față de limita zilnică recomandată de OMS. Acest fapt determină creșterea numărului de cazuri de boli cardiovasculare, una dintre cele mai frecvente cauze de deces în Republica Moldova, ceea ce în contextul pandemiei COVID-19, sporește considerabil riscul unor complicații severe.  Experții estimează, că pentru 1% de energie acumulat din alimentele ce conțin grăsimi trans riscul apariției bolilor cardiovasculare crește cu 12 – 13%.  Ignorarea aprobării actului normativ va lăsa autoritățile fără legislaţia specifică necesară în vederea asigurării unei funcționări eficiente a pieţei interne şi a unui nivel înalt de protecție a sănătății populației, precum şi pentru asigurarea conformității cu măsurile comunitare. Aceasta va avea impact negativ asupra încrederii consumatorului în siguranţa produselor alimentare, va influenta negativ importurile şi exporturile de produse alimentare. Cele menționate vor influența negativ dezvoltarea economică şi creșterea bunăstării populației.  În cazul în care nu va fi întreprinsă nici o măsură privind aprobarea prezentului proiect de act normativ, pot fi menționate următoarele riscuri și urmări:   1. -nu va fi posibilă asigurarea protecţiei sănătăţii umane şi a intereselor consumatorului privind calitatea produselor alimentare plasate pe piață 2. creșterea morbidității prin boli netransmisibile; 3. nu va fi realizată prevenirea, eliminarea sau reducerea până la nivelurile admisibile a riscurilor pentru sănătatea umană; 4. nu va fi finalizat procesul de armonizare a cadrului legal în domeniul produselor alimentare; 5. va evita dezavantajele pentru întreprinzători din cauza reglementării normele specifice a acizilor grași trans; 6. apariția pe piață a unor produse nereglementate care ar putea avea efect negativ asupra consumatorului fiind niște produse necalitative și ofensive.   Posibile dezavantaje :  - punerea în pericol a sănătăţii publice;  - diminuarea competitivităţii produselor ;  - afectarea relaţiilor comerciale și imposibilitatea exportului de produse pe piața comunitară. | | | | | |
| **e) Descrieți cadrul juridic actual aplicabil raporturilor analizate şi identificați carenţele prevederilor normative în vigoare, identificați documentele de politici şi reglementările existente care condiţionează intervenţia statului** | | | | |  |
| În prezent siguranța produselor alimentare sunt reglementate de către:  Legea nr. 306/2018 privind siguranța alimentelor;  Legea nr. 279/2017 privind informarea consumatorului cu privire la produsele alimentare;  Legea nr.10/2009 privind supravegherea de stat a sănătății publice prevede plasarea pe piaţă a produselor alimentare conforme regulamentelor sanitare aprobate de către Guvern şi efectuarea măsurilor de asigurare a siguranţei acestor produse.  De asemenea cerințele aduse în prezentul proiect sunt oportune în contextul obligaţiilor asumate de Republica Moldova de a transpune în legislaţia naţională prevederile Regulamentelor (UE).  Aprobarea actului normativ național armonizat cu rigorile UE va contribui semnificativ la crearea unui mediu investițional atractiv pentru investitorii străini, precum și asigurarea unui nivel înalt de protecţie a sănătăţii populaţiei și protecției consumatorilor. | | | | | |
| **2. Stabilirea obiectivelor** | | | | | |
| **a) Expuneți obiectivele (care trebuie să fie legate direct de problemă și cauzele acesteia, formulate cuantificat, măsurabil, fixat în timp și realist)** | | | | |  |
| Principalele obiective ale intervenției sunt:ț   1. Asigurarea cu produse sigure către consumatorul final; 2. .Producerea, importul și comercializarea produselor alimentare conforme standardelor de calitate ale UE. | | | | | |
| **3. Identificarea opţiunilor** | | | | | |
| **a) Expuneți succint opțiunea „a nu face nimic”, care presupune lipsa de intervenție** | | | | |  |
| Au fost identificate două opțiuni:   1. A nu face nimic, a lăsa lucrurile aşa cum sunt. 2. A aproba proiectul de act normativ.   Dezavantaje:   1. creșterea morbidității prin boli netransmisibile; 2. nu va fi finalizat procesul de armonizare a cadrului legal în domeniul produselor alimentare; 3. va evita dezavantajele pentru întreprinzători din cauza reglementării normele specifice a acizilor grași; 4. apariția pe piață a unor produse nereglementate care ar putea avea efect negativ asupra consumatorului fiind niște produse necalitative și ofensive. | | | | | |
| **b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluţii/drepturi/obligaţii ce se doresc să fie aprobate** | | | | |  |
| **Opţiunea II - aprobarea proiectului hotărârii de Guvern**  Prezentul proiect are drept scop asigurarea unui nivel înalt de protecţie a sănătăţii populaţiei și protecției consumatorilor şi garantarea consumatorilor prin prezența unor produse mai calitative și sigure pentru consum, responsabilizarea operatorilor din domeniul alimentar și prezența cadrului normativ național armonizat la legislația UE.  Promovarea proiectului propus va avea următoarele efecte benefice:   * elaborarea unui act normativ complex și explicit prin asigurarea unei trasabilități adecvate și veridice***;*** * asigurarea consumatorului cu produse calitative și cu informația necesară despre produsele plasate pe piață; * excluderea concurenței neloiale și constrângerilor impuse operatorilor din domeniul alimentar.   Cerințele actului de reglementare vin doar să concretizeze și să specifice anumite cerințe de reglementare pentru produsele alimentare, limitele maxim admisibile pentru anumite substanțe, informație necesară atât pentru producători, importatori, cât și pentru autoritățile cu drept de reglementare și supraveghere.  Prezentul Regulament va stabili cantitatea de acizi grași trans, alții decât acizii grași trans care se găsesc în mod natural în grăsimile de origine animală.. | | | | | |
| **c) Expuneți opțiunile alternative analizate sau explicați motivul de ce acestea nu au fost luate în considerare** | | | | |  |
| În scopul protejării sănătății populației actul normativ va reglementa normarea acizilor grași trans în produsele alimentare**.**  Implementarea cadrului normativ propus va avea următoarele efecte pozitive:  - ajustarea cadrului național în domeniile specifice la cerințele europene;  - asigurarea pieței interne cu produse calitative;  - protejarea intereselor consumatorului;  - micșorarea riscului de boli cardiace, cauza fiind aportul mare de acizi grași trans, mai mult decât orice alt nutriet cu număr de calorii similar sunt principala cauză de deces în țară. | | | | | |
| **4. Analiza impacturilor opţiunilor** | | | | | |
| **a) Expuneți efectele negative şi pozitive ale stării actuale și evoluția acestora în viitor, care vor sta la baza calculării impacturilor opțiunii recomandate** | | | | |  |
| Opţiunea I - A nu face nimic;  Costuri:  Costurile în lipsa intervenţiei propuse nu s-au identificat  **Beneficii:**  Beneficii în lipsa intervenţiei propuse nu s-au identificat.  Efecte negative:  1) Lipsa cadrului normativ care să reglementeze limita de conținut de acizi grași trans;  2) Existenţa unor neconformităţi în cadrul legislativ naţional;  3) Creșterea morbidității prin boli nontransmisibile;  4) Punerea în pericol a sănătății consumatorilor;  5) Nu va fi posibil asigurarea calității produselor alimentare;  6) Impedimente pentru operatorii din domeniul alimentar la exportul produselor alimentare.  **Riscuri:**  - Riscul creșterii numărului de cazuri de boli cardiovasculare, obezitate, dezvoltarea diabetului zaharat de tip 2;  - Apariţia pericolului privind calitatea produselor;  - Neconformarea operatorilor din domeniul alimentar la cerințele impuse de actul aprobat;  - Tractarea incorectă a unor prevederi din legislaţia naţională;  **Impactul:**  - Lipsa cadrului normativ de reglementare;  - Produse necalitative și inofensive pentru consumul uman;  - Imposibilitatea exportului produselor pe piața UE.  **Efecte pozitive - prin continuarea stării actuale nu există.** | | | | | |
| **b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** | | | | |  |
| ***Costuri:***  Costuri aferente intervenţiei statului nu presupune cheltuieli legate de  elaborarea şi publicarea proiectului de hotărâre respectiv.**Beneficii:**  1.Cadru legislativ coerent, asigurarea unui înalt nivel de protecţie a consumatorului;  2.Responsabilizarea operatorilor din domeniul alimentar.  3.Asigurarea armonizării cadrului legislativ naţional cu prevederile legislaţiei UE;  4. Apărarea intereselor legitime a consumatorilor;  5. Promovarea și plasarea pe piață a produselor calitative și inofensive pentru sănătatea umană;  6.Excluderea pericolului de aplicare a practicilor incorecte din partea operatorilor din  domeniul alimentar;  7. Creșterea competitivității produselor pe piața internă dar și externă.  ***Riscuri:***  Nu s-au identificat riscuri în vederea aprobării proiectului Hotărârii de Guvern cu privire la  stabilirea conţinutului de acizi graşi trans în produsele alimentare.  **Costuri de conformare**  Proiectul va genera costuri pentru producătorilor și importatorilor de substanțe în cazul când vor efectua investigațiile de laborator în laboratoarele acreditate care sunt înzestrate cu tehnologiile necesare la etapele de producere pentru determinarea valorilor nutrieților adăugați și pregătirii cererii și informaţiilor cu elementele necesare şi transmiterea acesteia pentru examinare, evaluare ştiinţifică în vederea notificării produselor.  Costurile pentru investigațiile de laborator vor fi efectuate conform tarifelor aprobate prin Hotărârea Guvernului nr. 533 din 13 iulie 2011 de aprobare a Listei şi tarifelor serviciilor contra cost din sfera sănătăţii publice prestate persoanelor fizice şi juridice.  ***Impacturile identificate***  Intervenția propusă are impact pozitiv asupra sănătății publice și asupra competitivității afacerilor, a activităților operatorilor din domeniul alimentar. | | | | | |
| **b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea** | | | | |  |
| Nu s-au identificat alte opțiuni alternative. | | | | | |
| **c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta** | | | | |  |
| Riscuri care pot duce la eșecul intervenției nu s-au identificat. Gradul de conformare a prevederilor stabilite prin proiectul prenotat va fi unul optim, deoarece acestea vin să garanteze inofensivitatea și calitatea produselor alimentare plasate pe piață, conform practicilor UE. | | | | | |
| **d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sânt propuse măsuri de diminuare a acestor impacturi** | | | | |  |
| Nu este cazul. | | | | | |
| **Concluzie**  **e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați** | | | | |  |
| În vederea asigurării unui nivel ridicat de protecţie a sănătății consumatorilor şi garantarea dreptului acestora la produse sigure, se va opta pentru aprobarea proiectului de hotărârii de Guvern cu privire la stabilirea conţinutului de acizi graşi trans în produsele alimentare.  Opțiunea propusă va influența pozitiv societatea prin protejarea și garantarea consumatorilor cu produse sigure și de calitate înaltă. | | | | | |
| **5. Implementarea şi monitorizarea** | | | | | |
| **a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sânt necesare** | | | | |  |
| 1. Intrarea în vigoare de la data publicării în Monitorul Oficial al prezentei Hotărâri;  2. Emiterea unui Ordin a MS de implementare a Hotărârii de Guvern;  3. Ulterior implementarea proiectului Hotărârii Guvernului cu privire la stabilirea conţinutului de acizi graşi trans în produsele alimentare va presupune organizarea seminarelor de instruire a specialiştilor din cadrul Agenției Naționale pentru Sănătatea Publică implicaţi în activităţile de supraveghere şi informarea agenţilor economici referitor la prevederile actului normativ, aceste activităţi fiind realizate în conformitate cu atribuţiile de serviciu şi care nu necesită acoperire financiară suplimentară.  Implementarea cadrului normativ propus va avea următoarele efecte pozitive:  - ajustarea cadrului național în domeniile specifice la cerințele europene;  - asigurarea pieței interne cu produse calitative;  - protejarea intereselor consumatorului;  - micșorarea riscului de boli cardiace, cauza fiind aportul mare de acizi grași trans, mai mult decât orice alt nutriment cu număr de calorii similar sunt principala cauză de deces în țară.  Ca urmare aprobării prezentului proiect prevederile actului prenotat nu vine în contradicție cu prevederile legislației naționale. | | | | | |
| **b) Indicați clar indicatorii de performanță în baza cărora se va efectua monitorizarea** | | | | |  |
| Monitorizarea se va efectua în baza următorilor indicatori de performanță:  1. Numărul redus a cazurilor de neconformități la producerea și comercializarea produselor;  2.Rezultatele analizelor de laborator a produselor alimentare;  3. Numărul pețiților înaintate de către consumatori.  Responsabil pentru controlul executării prezentei hotărâri se pune în sarcina Agenției Naționale pentru Sănătate Publică și a Agenției Naționale pentru Siguranța Alimentelor. | | | | | |
| **c) Identificați peste cât timp vor fi resimțite impacturile estimate și este necesară evaluarea performanței actului normativ propus. Explicați cum va fi monitorizată şi evaluată opţiunea** | | | | |  |
| La nivel național există un laborator acreditat pentru depistarea acizilor acizi grași trans în produsele alimentare, astfel nu se vor crea impedimente, autorităților de implementare în cadrul monitorizării de stat al conținutului acestor în alimente. | | | | | |
| **6. Consultarea** | | | | | |
| **a) Identificați principalele părţi (grupuri) interesate în intervenţia propusă** | | | | |  |
| Principalele părți interesate în intervenția dată, sunt:  - întreprinderile mari, mijlocii şi mici, implicate în producerea, importul sau comercializarea produselor alimentare.  - consumatori.  - operatorii din domeniul alimentar.  - autorităţile publice interesate – Agenția Națională pentru Sănătate Publică şi Agenției Naționale pentru Siguranța Alimentelor. | | | | | |
| **b) Explicați succint cum (prin ce metode) s-a asigurat consultarea adecvată a părţilor** | | | | |  |
| Anunțul de inițiere a elaborării proiectului dat a fost plasat pe site-ul Ministerului la compartimentul *Transparență decizională*, la rubrica *Proiecte de documente*. La fel, în conformitate cu art.5 și 9 din Legea nr.239/2008 privind transparenţa în procesul decizional, precum și a pct.11 subpct.3), din Metodologia de analiză a impactului în procesul de fundamentare a proiectelor de acte normative aprobată prin Hotărârea de Guvern nr.23/2019, Analiza Impactului de Reglementare va fi transmisă pentru examinare și consultare părților menționate la pct. 6 a) și va fi plasată pentru consultări publice pe pagina web a Ministerului Prin urmare, Analiza Impactului de Reglementare însoțită de proiectul propriu-zis urmează a fi avizat de către autoritățile și instituțiile interesate, conform listei stipulate în Cererea privind înregistrarea de către Cancelaria de Stat a proiectului respectiv, care urmează a fi anunțat în cadrul ședinței secretarilor de stat. | | | | | |
| **c) Expuneți succint poziţia fiecărei entităţi consultate față de documentul de analiză a impactului şi/sau intervenţia propusă (se expune poziția a cel puțin unui exponent din fiecare grup de interese identificat)** | | | | |  |
| Toate propunerile, vor fi incluse în tabelul de divergență și concordanței. | | | | | |
| **Anexă**  **Tabel pentru identificarea impacturilor** | | | | | |
| **Categorii de impact** | | **Punctaj atribuit** | | | |
|  | | *Opțiunea*  *propusă* | *Opțiunea alterativă 1* | *Opțiunea alterativă 2* | |
| **Economic** | | | | | |
| costurile desfășurării afacerilor | | 0 | 0 |  | |
| povara administrativă | | 0 | 0 |  | |
| fluxurile comerciale și investiționale | | 0 | 0 |  | |
| competitivitatea afacerilor | | 0 | 0 |  | |
| activitatea diferitor categorii de întreprinderi mici și mijlocii | | 1 | 0 |  | |
| concurența pe piață | | 0 | 0 |  | |
| activitatea de inovare și cercetare | | 1 | 0 |  | |
| veniturile și cheltuielile publice | | 0 | 0 |  | |
| cadrul instituțional al autorităților publice | | 1 | 0 |  | |
| alegerea, calitatea și prețurile pentru consumatori | | 2 | 0 |  | |
| bunăstarea gospodăriilor casnice și a cetățenilor | | 1 | 0 |  | |
| situația social-economică în anumite regiuni | | 0 | 0 |  | |
| situația macroeconomică | | 0 | 0 |  | |
| alte aspecte economice | | 0 | 0 |  | |
| **Social** | | | | | |
| gradul de ocupare a forței de muncă | | 0 | 0 |  | |
| nivelul de salarizare | | 0 | 0 |  | |
| condițiile și organizarea muncii | | 0 | 0 |  | |
| sănătatea și securitatea muncii | | 0 | 0 |  | |
| formarea profesională | | 1 | 0 |  | |
| inegalitatea și distribuția veniturilor | | 0 | 0 |  | |
| nivelul veniturilor populației | | 0 | 0 |  | |
| nivelul sărăciei | | 0 | 0 |  | |
| accesul la bunuri și servicii de bază, în special pentru persoanele social-vulnerabile | | 0 | 0 |  | |
| diversitatea culturală și lingvistică | | 0 | 0 |  | |
| partidele politice și organizațiile civice | | 0 | 0 |  | |
| sănătatea publică, inclusiv mortalitatea și morbiditatea | | 2 | 1 |  | |
| modul sănătos de viață al populației | | 1 | 1 |  | |
| nivelul criminalității și securității publice | | 0 | 0 |  | |
| accesul și calitatea serviciilor de protecție socială | | 0 | 0 |  | |
| accesul și calitatea serviciilor educaționale | | 0 | 0 |  | |
| accesul și calitatea serviciilor medicale | | 0 | 0 |  | |
| accesul și calitatea serviciilor publice administrative | | 0 | 0 |  | |
| nivelul și calitatea educației populației | | 0 | 0 |  | |
| conservarea patrimoniului cultural | | 0 | 0 |  | |
| accesul populației la resurse culturale și participarea în manifestații culturale | | 0 | 0 |  | |
| accesul și participarea populației în activități sportive | | 0 | 0 |  | |
| discriminarea | | 0 | 0 |  | |
| alte aspecte a | | 0 | 0 |  | |
| **De mediu** | | | | | |
| clima, inclusiv emisiile gazelor cu efect de seră și celor care afectează stratul de ozon | | 0 | 0 |  | |
| calitatea aerului | | 0 | 0 |  | |
| calitatea și cantitatea apei și resurselor acvatice, inclusiv a apei potabile și de alt gen | | 0 | 0 |  | |
| biodiversitatea | | 0 | 0 |  | |
| flora | | 0 | 0 |  | |
| fauna | | 0 | 0 |  | |
| peisajele naturale | | 0 | 0 |  | |
| starea și resursele solului | | 0 | 0 |  | |
| producerea și reciclarea deșeurilor | | 0 | 0 |  | |
| utilizarea eficientă a resurselor regenerabile și neregenerabile | | 0 | 0 |  | |
| consumul și producția durabilă | | 0 | 0 |  | |
| intensitatea energetică | | 0 | 0 |  | |
| eficiența și performanța energetică | | 0 | 0 |  | |
| bunăstarea animalelor | | 0 | 0 |  | |
| riscuri majore pentru mediu (incendii, explozii, accidente etc.) | | 0 | 0 |  | |
| utilizarea terenurilor | | 0 | 0 |  | |
| alte aspecte de mediu | | 0 | 0 |  | |
| *Tabelul se completează cu note de la -3 la +3, în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”, în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz, b2), privind analiza impacturilor opțiunilor.* | | | | | |